text: Tole je izjava Slovenske policije: Lep pozdrav, Operativno komunikacijski center PU Ljubljana je bil 18. 2. 2017 nekaj minut po polnoči obveščen o tatvini denarnice pri gostinskem lokalu ob Slovenski cesti v Ljubljani. Na kraj so bili napoteni policisti. Po do sedaj zbranih obvestilih je ugotovljeno, da je(so) 18-letni oškodovanki za zdaj še neznani storilec(-ci) v Plečnikovem podhodu, kjer je bila v družbi več oseb, izvršil(i) tatvino denarnice. Omenjena denarnica je bila oškodovanki vrnjena, saj jo je najditelj našel v grmovju ob že omenjenem gostinskem lokalu, iz nje pa je bilo odtujeno 20 evrov gotovine. Policisti so na kraju zbrali obvestila tako od oškodovanke kot tudi morebitnih prič, vendar samega dogodka ni videl nihče. Opravljeni so bili identifikacijski postopki in sicer tudi z dvema na kraju osumljenima osebama (državljana Alžirije, sicer prosilca za azil). V zvezi kaznivega dejanja Tatvine policisti PU Ljubljana nadaljujejo z zbiranjem obvestil. Pridržan ni bil nihče. O kakršnih koli grožnjah na kraju policisti niso bili obveščeni, niti jih niso zaznali. Policisti so na Kotnikovi ulici v Ljubljani prisotni vsakodnevno. Sodelujejo tudi s predstavniki četrtne skupnosti in stanovalci. Prijav o domnevnih ustrahovanjih oziroma grožnjah ne beležimo oziroma o njih nismo bili obveščeni.